**PARAMOS STUDENTAMS, TURINTIEMS NEGALIĄ, RŪŠYS IR SĄLYGOS**

| **Paramos rūšis** | **Kas gali gauti paramą** | **Kas NEGALI gauti paramos** | **Kaip pateikti prašymą** | **Teisės aktai** |
| --- | --- | --- | --- | --- |
| **Išmokos specialiesiems poreikiams** **tenkinti:**50 procentų socialinio draudimo bazinės pensijos dydžio tikslinė išmoka kas mėnesį. | Studentai, * kuriems nustatytas 45 procentų ar mažesnis darbingumo lygis arba sunkus ar vidutinis neįgalumo lygis

Ir * kurie po negalios nustatymo aukštojoje mokykloje studijuoja **pirmą kartą**, t. y. nebaigę atitinkamos pakopos studijų **pagal**:
* pirmosios pakopos (siekia įgyti profesinio bakalauro arba bakalauro kvalifikacinį laipsnį) studijų programą arba pagal vientisųjų studijų programą;
* antrosios pakopos (magistrantūros) studijų programą;
* profesinių studijų programą;
* trečiosios pakopos (doktorantūros) studijų programą;
* trumpųjų studijų programą.
 | Finansinės pagalbos teikimas **nutraukiamas:** * studentui baigus, nutraukus studijas ar pašalinus studentą iš aukštosios mokyklos;
* studentui išėjus akademinių atostogų;
* studentui mirus.

Finansinė pagalba **neskiriama**: antrą kartą už tą patį studijų laikotarpį, jei anksčiau studentas gaudavo išmoką. Pvz., jei studentas antrą kartą studijuoja bakalauro studijų I kurso I semestre ir ankstesnių studijų metu gaudavo I kurse I semestre tikslinę išmoką, antrą kartą už tą patį laikotarpį gauti nebegali. Jeigu neįgalus studentas studijuoja užsienyje, jam finansinė pagalba neteikiama, **išskyrus:*** studijas, kurios organizuojamos pagal aukštosios mokyklos studentų mainų programą užsienyje, bet ne ilgiau kaip 2 semestrus atitinkamos studijų pakopos laikotarpiu;
* dalines studijas užsienyje pagal tarptautines (tarpžinybines) sutartis.

Jei neįgalus studentas, prieš tai nutraukęs studijas arba pašalintas iš aukštosios mokyklos, vėl pradeda studijuoti, **Išmokos specialiesiems poreikiams tenkinti** ir **Išmokos studijų išlaidoms iš dalies kompensuoti** teikiamos nuo šių studijų pradžios dienos, nemokant už tą studijų laikotarpį, už kurį buvo mokėtos išmokos, iki jam nutraukiant studijas ar iki jo pašalinimo iš aukštosios mokyklos.Vienos finansinės paramos gavimas **neužkerta kelio** gauti taip pat ir kitą finansinę paramą! | Per einamųjų metų rugsėjo 1 d. iki rugsėjo 10 d. arba nuo paramos gavimo sąlygų atsiradimo dienos pateikia aukštajai mokyklai tiesiogiai (H. Manto g. 84-308 kab.). arba registruotu paštu, arba elektroniniu paštu (vaida.taurinskaite@ku.lt), arba elektroniniu būdu per aukštosios mokyklos studijų informacinę sistemą.Rekomenduojamos prašymų formos yra <https://www.ndt.lt/neigaliuju-studentu-remimas/prasymas-del-finansines-pagalbos-teikimo/>.  | [Finansinės pagalbos priemonių teikimo neįgaliesiems, studijuojantiems aukštosiose mokyklose, tvarkos aprašas](https://www.e-tar.lt/portal/legalAct.html?documentId=41bda100cfa911e9929af1b9eea48566) |
| **Išmokos studijų išlaidoms iš dalies kompensuoti:**3,2 BSI dydžio per semestrą. |
| **Tikslinės išmokos:**dydis 4 BSI, mokama kas mėnesį visą studijų laikotarpį, įskaitant atostogas (išskyrus paskutinio kurso studentus). | Kreiptis į Valstybinį studijų fondą prašymas teikiamas elektroniniu būdu per [IS Parama](https://vsf.lrv.lt/lt/studentams/pranesimas-del-asmens-duomenu-tvarkymo). Papildomi dokumentai neteikiami, nebent paprašoma atskirai. | 1. [Finansinės pagalbos priemonių teikimo neįgaliesiems, studijuojantiems aukštosiose mokyklose, tvarkos aprašas](https://www.e-tar.lt/portal/legalAct.html?documentId=41bda100cfa911e9929af1b9eea48566);2. [Tikslinių išmokų neįgaliesiems, studijuojantiems aukštosiose mokyklose, skyrimo tvarkos aprašas](https://e-seimas.lrs.lt/portal/legalAct/lt/TAD/TAIS.406585/asr);3. [Tikslinių išmokų neįgaliesiems, studijuojantiems aukštosiose mokyklose, administravimo tvarkos aprašas](https://e-seimas.lrs.lt/portal/legalAct/lt/TAD/TAIS.422629/asr) |
| **Socialinės stipendijos:**dydis 6,5 BSI, mokama kas mėnesį visą studijų laikotarpį, įskaitant atostogas (išskyrus paskutinio kurso studentus).  | Studentai:* kuriems nustatytas 45 proc. ar mažesnis darbingumo lygis, ar sunkus arba vidutinis neįgalumo lygis,

turi teisę gauti valstybės finansavimą\*.\* Valstybės finansavimo **neturi teisės** gauti studentai, kurie atitinka LR mokslo ir studijų įstatymo 80 str. 2 d., t. y. **pakartotinai studijuojantys pagal tą pačią studijų programą, jei daugiau nei pusę kreditų ankstesnių studijų metu įgijo valstybės lėšomis.** | Socialinės stipendijos mokėjimas nutraukiamas:* studentui baigus, nutraukus studijas ar pašalinus studentą iš aukštosios mokyklos;
* studentui išėjus akademinių atostogų;
* studentui įgijus daugiau nei 3 akademines skolas;
* kai studentas įvykdo studijų programos reikalavimus ir jam atidedamas baigiamojo darbo gynimas;
* studentui mirus.

Socialinė stipendija **neskiriama**, jei studentas neturi teisės į valstybės finansavimą pagal Mokslo ir studijų įstatymo 80 str. 2 d. arba sprendimo priėmimo metu nustatoma nors viena aplinkybė, kada socialinės stipendijos mokėjimas nutraukiamas.Socialinės stipendijos gavimas **neužkerta** **kelio** gauti tikslinę išmoką ir kitą finansinę paramą! | Kreiptis į Valstybinį studijų fondą prašymas teikiamas elektroniniu būdu per [IS Parama](https://vsf.lrv.lt/lt/studentams/pranesimas-del-asmens-duomenu-tvarkymo). Papildomi dokumentai neteikiami, nebent paprašoma atskirai. | 1. [Lietuvos Respublikos mokslo ir studijų įstatymas](https://e-seimas.lrs.lt/portal/legalAct/lt/TAD/TAIS.343430/asr);2. [Socialinių stipendijų skyrimo ir administravimo tvarkos aprašas](https://e-seimas.lrs.lt/portal/legalAct/lt/TAD/0270cf1104a211e78352864fdc41e502/asr) (patvirtintas LRV nutarimu „Dėl LR mokslo ir studijų įstatymo įgyvendinimo“) |
| **Atleidimas nuo valstybės remiamos paskolos grąžinimo** | Studentai, kuriems nustatytas 45 proc. ar mažesnis darbingumo lygis.Jei paskola gauta nuo 2015-01-01 iki 2020-12-31, studentas atleidžiamas komisijos sprendimu, kai baigia, nutraukia studijas ar yra pašalinamas iš aukštosios mokyklos. **Atleidžiamas nuo vienai studijų programai suteiktos paskolos**.Jei paskola gauta nuo 2021-01-01, studentas **atleidžiamas nuo pagal vieną studijų sutartį gautų paskolų studijų kainai sumokėti**. | Pasinaudojimas išlyga **neužkerta** **kelio** gauti kitą paramos rūšį. | Kreiptis į [Valstybinį studijų fondą](https://vsf.lrv.lt/lt/kontaktai), Paskolų skyrių. | [Valstybės remiamų paskolų studentams suteikimo, administravimo ir grąžinimo tvarkos aprašas](https://e-seimas.lrs.lt/portal/legalAct/lt/TAD/0270cf1104a211e78352864fdc41e502/asr) (patvirtintas LRV nutarimu „Dėl LR mokslo ir studijų įstatymo įgyvendinimo“) |
| **Atleidimas nuo studijų kainos grąžinimo** | Studijų kainą grąžinti privalo studentai, nutraukę valstybės finansuojamas studijas. Studentai, kuriems nustatytas neįgalumas, atleidžiami nuo prievolės grąžinti studijų „krepšelį“. | Pasinaudojimas išlyga **neužkerta** **kelio** gauti kitą paramos rūšį. | Kreiptis į [Valstybinį studijų fondą](https://vsf.lrv.lt/lt/kontaktai), Stipendijų ir finansinės paramos skyrių. | [Valstybės biudžeto lėšų, skirtų studijų kainai apmokėti, arba jų dalies grąžinimo į Lietuvos Respublikos valstybės biudžetą atvejų bei tvarkos aprašas](https://e-seimas.lrs.lt/portal/legalAct/lt/TAD/0270cf1104a211e78352864fdc41e502/asr) (patvirtintas LRV nutarimu „Dėl LR mokslo ir studijų įstatymo įgyvendinimo“) |

Neįgaliųjų reikalų departamento prie Socialinės apsaugos ir darbo ministerijos skiriamų išmokų (išmokos specialiesiems poreikiams tenkinti ir išmokos studijų išlaidoms iš dalies kompensuoti) pasinaudojusių Klaipėdos universiteto studentų duomenų suvestinė [(failo nuoroda)](https://ku.lt/uploads/documents/files/NDT%20teikiama%20finansine%20pagalba%20pasinaudojusi%C5%B3%20KU%20student%C5%B3%20suvestin%C4%97.doc)